თათრული წარმოშობის თურქები ყირიმელ თათრებს თანაუგრძნობენ
ანკარაში ახლახანს გამართულ დემონსტრაციაზე, ასობით თათრული წარმოშობის თურქი გაიძახოდა: „რუსებმა დასტოვონ ყირიმი“.
ყირიმელ თათართა ეროვნული პარლამენტის თურქმა წარმომადგენელმა ზაფირ კარატაიმ იქ შეკრებილ ხალხს მიმართა. მან ყირიმში რუსეთის სამხედრო ყოფნა გააკრიტიკა. ეს მხოლოდ ერთ-ერთი საპროტესტო დემონსტრაციაა იმ მრავალი დემონსტრაციიდან, რომელსაც ხალხმრავალი თათრული უმცირესობა მთელს ქვეყანაში მართავს. ბევრი თათარი, ოსმალეთის იმპერიის დაშლის შემდეგ, რუსეთიდან ამ რეგიონში გამოიქცა. თურქული მედია, როგორც წესი, საშინაო საქმეებს ანიჭებს უპირატეს ყურადღებას, მაგრამ ყირიმის მზარდი კრიზისს ტელევიზიები მაინც აქტიურად აშუქებენ. საგარეო საქმეთა მინისტრი აჰმად დავუთოღლუ ამბობს: უმუტ უზერი სტამბოლის ტექნიკური უნივერსიტეტის, თურქული წარმოშობის ხალხთა ექსპერტია, სადაც თათრებიც შედიან. ის ამბობს, რომ თურქებსა და თათრებს შორის მტკიცე კავშირი არსებობს. თურქეთი ახლა უმნიშვნელოვანესი ადგილობრივი არჩევნებისთვის მზადების შუაგულშია. მმართველი, „მშვიდობისა და განვითარების“ პარტიის ბევრი ადგილობრივი მხარდამჭერი ნაციონალისტია და განსაკუთრებული ყურადღებით ეკიდება რეგიონში თურქული წარმოშობის ხალხების გაჭირვებას. მთავრობა თათრული უმცირესობის მხარდაჭერის მკვეთრ ხაზს ატარებს. მაგრამ პროფესორი უზერი ამბობს, რომ ყირიმში ვითარება რომ დაიძაბოს კიდეც, ანკარა ფრთხილ ნაბიჯებს გადადგამს. მოელიან, რომ ადგილობრივი თათრები გააგრძელებენ მმართველი „მშვიდობისა და განვითარების პარტიის ლობირებას. მაგრამ თურქეთის ენერგომატარებლების დიდი წილის მიღება რუსეთზეა დამოკიდებული, სირიის საკითხებთან დაკავშირებით კი ორმხრივი ურთიერთობა უკვე დაძაბულია. საგარეო საქმეთა მინისტრი დავუთოღლუ ამ დაძაბულობის შემსუბუქებას შეეცადა და თქვა, რომ ყირიმთან დაკავშირებით ანკარა მოსკოვთან კრიზისის განვითარებას არ დაუშვებს. დამკვირვებლები ამბობენ, რომ უკრაინის კრიზისის გაშლასთან ერთად, ანკარამ ფრთხილი გზა უნდა შეარჩიოს.